**DĖL DAINOROS MINEIKIENĖS SKYRIMO Į ROKIŠKIO R. JUODUPĖS GIMNAZIJOS DIREKTORĖS PAREIGAS**

2018 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos biudžetinių įstaigų įstatymo 4 straipsnio 3 dalies 2 punktu bei 9 straipsnio 1 dalimi, Lietuvos Respublikos švietimo įstatymo 59 straipsnio 1 dalimi, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, 45 ir 46 punktais ir atsižvelgdama į Konkurso Rokiškio r. Juodupės gimnazijos direktoriaus pareigoms eiti atrankos 2018 m. gegužės 16 d. posėdžio protokolą bei į Lietuvos Respublikos Specialiųjų tyrimų tarnybos 2018 m. birželio 8 d. raštą Nr. 4-01-4310 ir Dainoros Mineikienės 2018 m. birželio 6 d. prašymą, Rokiškio rajono savivaldybės taryba n u s p r e n d ž i a:

1. Skirti Dainorą Mineikienę į Rokiškio r. Juodupės gimnazijos direktorės pareigas nuo 2018 m. liepos 10 d. iki 2023 m. liepos 10 d. (penkerių metų kadencijai).

2. Įgalioti:

2.1. Rokiškio rajono savivaldybės merą Antaną Vagonį sudaryti darbo sutartį su Rokiškio r. Juodupės gimnazijos direktore Dainora Mineikiene ir įgyvendinti kitas funkcijas, susijusias su švietimo įstaigos vadovo darbo santykiais, Darbo kodekso ir kitų teisės aktų nustatyta tvarka;

2.2. Dainorą Mineikienę teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL DAINOROS MINEIKIENĖS SKYRIMO Į ROKIŠKIO R. JUODUPĖS GIMNAZIJOS DIREKTORĖS PAREIGAS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – skirti Dainorą Mineikienę į Rokiškio r. Juodupės gimnazijos direktorės pareigas bei įgalioti: savivaldybės merą Antaną Vagonį sudaryti darbo sutartį su Rokiškio r. Juodupės gimnazijos direktore Dainora Mineikiene; Dainorą Mineikienę teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos biudžetinių įstaigų įstatymas, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašas, Lietuvos Respublikos darbo kodeksas, Lietuvos Respublikos korupcijos prevencijos įstatymas, Lietuvos Respublikos švietimo įstatymas.

 **Sprendimo projekto esmė.**

 Viena iš savivaldybės tarybos išimtinių kompetencijų, nurodyta Lietuvos Respublikos vietos savivaldos įstatymo 16 straipsnio 2 dalies 21 punkte, yra savivaldybės mokymo ir auklėjimo (toliau – švietimo) įstaigų vadovų skyrimas ir atleidimas iš jų teisės aktų nustatyta tvarka, todėl parengtas šis tarybos sprendimo projektas.

 Švietimo įstaigų vadovų atranka organizuojama vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu (aktuali redakcija), patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193.

 2018 m. gegužės 16 d. vyko konkurso Rokiškio r. Juodupės gimnazijos direktoriaus pareigoms eiti atrankos posėdis. Konkursą laimėjo Dainora Mineikienė. Konkurso rezultatai įstatymų nustatyta tvarka nebuvo skundžiami. Prieš skiriant Dainorą Mineikienę į pareigas, buvo kreiptasi į Lietuvos Respublikos Specialiųjų tyrimų tarnybą dėl informacijos apie ją, kaip asmenį siekiantį eiti direktoriaus pareigas. Gautoje pažymoje nenurodyta aplinkybių dėl kurių Dainora Mineikienė negalėtų eiti direktorės pareigų.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio r. Juodupės gimnazijai bus paskirtas direktorius;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Juodupės gimnazijai bus paskirtas nuolatinis direktorius (penkerių metų kadencijai), kuris organizuos biudžetinės įstaigos darbą, kad būtų įgyvendinami gimnazijos tikslai ir atliekamos nustatytos funkcijos.

**Finansavimo šaltiniai ir lėšų poreikis**.

Gimnazijos direktoriaus pareiginė alga mokama iš Mokinio krepšelio lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė